
A V I Z


asupra propunerii legislative pentru modificarea


 şi completarea Legii nr.57/1992 privind încadrarea


 în muncă a persoanelor handicapate.





		In conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu propunerea legislativă pentru modificarea şi completarea Legii nr.57/1992 privind încadrarea în muncă a persoanelor handicapate, trimisă cu adresa nr.112 din 4 mai 1998, înregistrată sub nr.311 din 5 mai 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au  luat în dezbatere propunerea legislativă menţionată mai sus, în şedinţa din 6 mai 1998.


		In urma examinării, constatându-se că această iniţiativă legislativă nu contravine prevederilor constituţionale, membrii comisiei au hotărât, cu majoritate de voturi să o avizeze favorabil, cu recomandarea ca pentru dezbaterea în fond, Comisia pentru muncă şi protecţie socială să ţină seama de necesitatea solicitării punctului de vedere al Guvernului, în conformitate cu prevederile art.110 alin.(1) şi art.137 alin.(5) din Constituţia României.


		Sub aspectul oportunităţii şi al  necesităţii reglementărilor propuse urmează a se pronunţa  comisia sesizată în fond.


		Având în vedere că această iniţiativă legislativă vizează modificarea şi completarea unei legi organice, propunerea legislativă face parte, de asemenea, din categoria legilor organice.

